pythainlp/thai-wiki-dataset-v4 huggingface dataset:
มูเดิล

มูเดิล (ย่อมาจาก "Modular Object-Oriented Dynamic Learning Environment") เป็นซอฟต์แวร์เสรีเพื่อจัดการสภาพแวดล้อมการศึกษาผ่านสื่ออิเล็กทรอนิกส์ (อาจเรียกว่า Learning Management System หรือ Virtual Learning Environment; VLE) ในเดือนตุลาคม พ.ศ. 2555 มีฐานผู้ใช้ประกอบไปด้วย 70,793 เว็บไซต์ที่ลงทะเบียนและตรวจสอบแล้ว ซึ่งให้บริการแก่ผู้ใช้ 63,204,814 รายในกว่า 6.7 ล้านวิชาและผู้สอนกว่า 1.2 ล้านคน
มูเดิลเดิมทีได้พัฒนาโดย Martin Dougiamas มีจุดประสงค์เพื่อช่วยคุณครูหรือผู้ที่ทำงานด้านการศึกษาให้สามารถสร้างบทเรียนออนไลน์ได้ ความสามารถของมูเดิลเน้นไปที่การมีปฏิสัมพันธ์ระหว่างผู้เรียนกับเนื้อหาและการร่วมกันพัฒนาเนื้อหาบทเรียน รุ่นแรกของมูเดิลได้เปิดตัวในวันที่ 20 สิงหาคม พ.ศ. 2545 และปัจจุบันก็ยังคงพัฒนาเรื่อยมา
ชื่อมูเดิลได้กลายมาเป็นชื่อของโครงการและบริษัทมากมายที่เกี่ยวข้องกับซอฟต์แวร์มูเดิล
ปูมหลัง.
ต้นกำเนิด.
Martin Dougiamas ผู้สำเร็จการศึกษาทั้งทางการศึกษาและวิทยาการคอมพิวเตอร์ได้เขียนเวอร์ชันแรกของ Moodle และทำวิทยานิพนธ์ปริญญาเอกเพื่อศึกษาการใช้ซอฟต์แวร์เสรีเพื่อสนับสนุนการเรียนการสอนผ่านอินเทอร์เน็ต โดยมุ่งไปในแนวทาง "social constructionist"
ต้นกำเนิดของชื่อ.
ตัวย่อ "Moodle" หมายถึง "Modular Object-Oriented Dynamic Learning Environment" (ในปีแรก ๆ "M" หมายถึง "Martin's" ซึ่งก็คือชื่อผู้พัฒนาโปรแกรม) นอกจากจะเป็นตัวย่อแล้ว ชื่อนี้ยังถูกใช้เพราะความหมายตามพจนานุกรม และเพราะมีชื่อโดเมนว่างอยู่ในจดทะเบียนได้ในขณะนั้น
"Moodle" เป็นเครื่องหมายการค้าในหลายประเทศจดทะเบียนโดย Martin Dougiamas มีเพียง Moodle Partner เท่านั้นที่สามารถใช้เครื่องหมายการค้านี้ได้อย่างถูกกฎหมายในกิจกรรมที่เกี่ยวข้องกับมูเดิล
สถิติและส่วนแบ่งการตลาด.
ณ วันที่ 31 สิงหาคม พ.ศ. 2554
ประกาศนียบัตรรับรอง.
ตั้งแต่ พ.ศ. 2549 มีประกาศนียบัตรอย่างเป็นทางการมอบให้กับผู้สอนที่ใช้มูเดิล เริ่มแรกเรียกประกาศนียบัตรนี้ว่า Moodle Teacher Certificate (MTC) และต่อมาในปี พ.ศ. 2551 ได้เปลี่ยนชื่อเป็น Moodle Course Creator Certificate (MCCC) ซึ่งประกาศนียบัตรนี้จะได้รับผ่าน Moodle Partners หรือ Central Certification Services เท่านั้น และขณะนี้กำลังมีการอภิปรายเกี่ยวกับการให้ใบรับรอง Moodle Administrators Certificate สำหรับผู้ดูแลมูเดิลอีกด้วย
การสัมมนามูเดิล.
การสัมมนาที่จัดโดยชุมชนมูดเดิลเรียกกันว่า MoodleMoot ซึ่งได้จัดสัมมนามาหลายครั้งมาแล้วตามสถานที่ต่าง ๆ ทั่วโลก โดยมากเจ้าภาพสถานที่จะเป็นมหาวิทยาลัยหรือสถาบันต่าง ๆ การสัมมนาทั้งหลายนี้สนับสนุนโดย Moodle Partner 
กำหนดการสัมมนาทั้งหลายจะประกาศโดย Moodle Conference Center
การสรรหาสมาชิกวุฒิสภาไทย พ.ศ. 2554

การสรรหาสมาชิกวุฒิสภาไทย พ.ศ. 2554 เป็นการสรรหาสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 มาตรา 296 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 กำหนดให้มีการสรรหาสมาชิกวุฒิสภา ในวันที่ 25 กุมภาพันธ์ พ.ศ. 2554สมาชิกวุฒิสภาจากการสรรหาชุดนี้มีวาระระหว่าง (12 เมษายน พ.ศ. 2554 - 24 พฤษภาคม พ.ศ. 2557)
ผลการสรรหา.
คณะกรรมการสรรหาสมาชิกวุฒิสภา ได้ดำเนินการสรรหาสมาชิกวุฒิสภา จำนวน 73 คน จากภาคส่วนต่างๆ 5 ภาค ดังนี้
เส้นแบ่งความยากจน

เส้นแบ่งความยากจน  หรือ ขีดแบ่งความยากจน  เป็นระดับรายได้ซึ่งถือว่าเพียงพอแก่การดำรงชีพในประเทศหนึ่ง ในทางปฏิบัติ เช่นเดียวกับนิยามของความยากจน เส้นแบ่งในประเทศพัฒนาแล้วมักอยู่สูงกว่าประเทศกำลังพัฒนา เส้นแบ่งความยากจนนานาชาติในอดีตอยู่ที่ 1 ดอลลาร์สหรัฐต่อวัน ใน ค.ศ. 2008 ธนาคารโลกได้ปรับตัวเลขนี้เป็น 1.25 ดอลลาร์สหรัฐต่อวัน โดยให้เทียบกับความเท่าเทียมกันของอำนาจซื้อ (PPP) ณ ค.ศ. 2005
การกำหนดเส้นแบ่งความยากจนมากจะทำโดยการหาค่าใช้จ่ายทั้งปวงที่จำเป็นสำหรับการดำรงชีวิตของคนวัยผู้ใหญ่เฉลี่ยตลอดหนึ่งปี ค่าใช้จ่ายส่วนใหญ่มักเป็นค่าเช่าสำหรับการอยู่อาศัยในอพาร์ตเมนต์ ดังนั้นนักเศรษฐศาสตร์จึงมักให้ความใส่ใจกับตลาดอสังหาริมทรัพย์และราคาที่อยู่อาศัยว่าเป็นตัวกำหนดเส้นแบ่งความยากจนที่สำคัญ ปัจจัยในชีวิตของปัจเจกบุคคลที่นำเข้ามาพิจารณาด้วยก็ได้แก่ สถานภาพการเป็นพ่อแม่ ความชราภาพ การแต่งงาน เส้นแบ่งความยากจนอาจถูกปรับใหม่ทุกปีได้
เส้นแบ่งความยากจนประชาชาติ.
ค่าประมาณการณ์เส้นแบ่งความยากจนของประเทศได้จาก ค่าเฉลี่ยถ่วงน้ำหนักตามกลุ่มย่อยของประชากรอันได้มาจากการสำรวจครัวเรือน นิยามของเส้นแบ่งความยากจนแตกต่างกันไปในแต่ละประเทศ ในประเทศที่ร่ำรวยมากจะมีมาตรฐานที่สูงกว่าประเทศที่ยากจน ดังนั้นจึงไม่อาจเปรียบเทียบตัวเลขที่แต่ละประเทศรายงานมาได้โดยตรง
ใน ค.ศ. 2010 เส้นแบ่งความยากจนในสหรัฐอเมริกาสำหรับคนที่อายุต่ำกว่า 65 ปีคือรายได้ 11,344 ดอลลาร์สหรัฐต่อปี สำหรับครัวเรือนที่มีผู้ใหญ่สองคนและเด็กสองคนคือรายได้ 22,133 ดอลลาร์สหรัฐต่อปี สำนักสำมะโนประชากรสหรัฐฯ เปิดเผยว่าใน ค.ศ. 2010 มีประชากรที่อยู่ใต้เส้นแบ่งความยากจนเพิ่มขึ้นเป็นร้อยละ 15.1
ในสหราชอาณาจักร สถาบัน IPPR รายงานว่า "กว่าห้าล้านคน หรือกว่าหนึ่งในห้า (ร้อยละ 23) ของลูกจ้างทั้งหมด ได้รับค่าแรงน้อยกว่า £6.67 ต่อชั่วโมงในเดือนเมษายน ค.ศ. 2006 ... ซึ่งหากทำงาน 35 ชั่วโมงต่อสัปดาห์จะได้รายได้ £9,191 ต่อปี (ก่อนหักภาษีและ National Insurance) "
เส้นแบ่งความยากจนของทางการอินเดีย มีสองมาตรฐานสำหรับชนบทและในเมือง สำหรับผู้อยู่อาศัยในเมืองเส้นแบ่งความยากจนอยู่ที่ 538.60 รูปี (ราว 12 ดอลลาร์สหรัฐ) ต่อเดือน ในขณะที่เส้นแบ่งความยากจนในชนบทอยู่ที่ 356.35 รูปี (ราว 7.50 ดอลลาร์สหรัฐ) ต่อเดือน
ข้อวิพากษ์.
การใช้เส้นแบ่งความยากจนอาจไม่ใช่ตัวชี้วัดที่ดีเพราะการมีรายได้มากน้อยกว่าเส้นแบ่งนั้นก็อาจไม่ได้ทำให้ชีวิตความเป็นอยู่ต่างออกไปอย่างมีนัยสำคัญ ผลแห่งความยากจนมักจะเกิดขึ้นต่อเนื่องมากกว่าจะมีเส้นแบ่งที่ชัดเจน และผลแห่งรายได้ที่น้อยก็ส่งผลกระทบต่อแต่ละคนไม่เหมือนกัน เพื่อก้าวข้ามข้อจำกัดนี้ไป บางครั้งจึงมีการใช้ดัชนีความยากจนแทน
มูนบีมส์

มูนบีมส์  เป็นองค์กรการกุศลที่เกี่ยวกับมะเร็งในเด็ก ตั้งอยู่ในเอดินบะระ สกอตแลนด์ ซึ่งได้กลายเป็นประเด็นความขัดแย้งภายในประเทศเป็นอย่างมากใน ค.ศ. 2003 ตามดำเนินการศาล ได้มีการแสดงให้เห็นว่าองค์กรการกุศลนี้มีรายได้เกือบ 3 ล้านปอนด์ในช่วงสี่ปีที่ผ่านมา แต่กลับใช้น้อยกว่า 70,000 ปอนด์สำหรับวัตถุประสงค์การกุศลต่าง ๆ การล่มสลายของมูนบีมส์เป็นหนึ่งในเรื่องราวของเหตุการณ์ที่เกิดขึ้นซึ่งในท้ายที่สุดได้นำไปสู่การปฏิรูปกฎระเบียบของกิจกรรมการกุศลอย่างกว้างขวางในสกอตแลนด์
แม้จะมีความผิดปกติบางอย่างในกิจกรรมการกุศล ซึ่งไม่ได้มีข้อเสนอแนะของการทุจริตอย่างเป็นรูปธรรม รายได้ขององค์กรการกุศลมีสำหรับเพื่อการบริโภคอย่างง่าย ๆ กับส่วนที่เหลือเล็ก ๆ น้อย ๆ เพื่อการฟื้นฟู หนังสือพิมพ์ท้องถิ่นสกอตแลนด์ออนซันเดย์ได้หยิบยกคำของฌอง แมคแฟดเดน ซึ่งเป็นผู้เชี่ยวชาญด้านกฎหมายการกุศลจากมหาวิทยาลัยสแตรธไคลด์ที่กล่าวว่า "นี่เหมือนกับว่าผมว่ามันใหญ่โตเกินไปสำหรับกลุ่มเล็ก ๆ ของกลุ่มอาสาสมัครสำหรับการจัดการและไม่ได้มีความลึกซึ้งจากพวกเขา"
มูลนิธิ.
องค์กรการกุศลมูนบีมส์ก่อตั้งใน ค.ศ. 1992 โดยอดีตพนักงานไปรษณีย์ที่มีชื่อว่าวิลลี พาวเวอร์ ซึ่งเป็นสองปีภายหลังการเสียชีวิตของลูกสาววัย 11 ปีที่มีชื่อว่าเกล เนื่องด้วยโรคมะเร็ง องค์กรดังกล่าวเป็นที่รู้จักภายในประเทศสำหรับการระดมทุนด้วยการขายขนม และอุทิศตนเพื่อช่วยเหลือเด็กที่เป็นโรคมะเร็งรวมถึงครอบครัวของพวกเขา
ใน ค.ศ. 1998 ทางมูนบีมส์ได้จัดตั้งบริษัทการค้าคู่ขนาน ซึ่งเป็นบริษัทจำกัดตามกฎหมายในสหราชอาณาจักร โดยได้ทำข้อตกลงที่จะบริจาคกำไรทั้งหมดเพื่อองค์กรการกุศลมูนบีมส์ นี้เป็นเรื่องสามัญและจัดขึ้นอย่างถูกกฎหมาย ซึ่งจะช่วยให้องค์กรการกุศลดังกล่าวสามารถทำการค้าเชิงพาณิชย์ได้อย่างมีประสิทธิภาพโดยไม่ทำลายกฎระเบียบที่เกี่ยวข้องกับสถานะการกุศลต่าง ๆ
ใน ค.ศ. 1999 มูนบีมส์ได้ช่วยเหลือเด็ก 300 คนในวันหยุด, วันหยุดพักผ่อนนอกบ้าน หรือให้พวกเขาได้มีโอกาสพบกับบุคคลที่มีชื่อเสียง ในเดือนมิถุนายน ค.ศ. 1999 ได้มีการจัดซื้อบ้านวันหยุดขึ้นเป็นครั้งแรกที่ยอร์ก ประเทศอังกฤษ โดยมีจุดประสงค์ในการช่วยเหลือเด็กและครอบครัวของพวกเขาเพื่อความเพลิดเพลินไปกับการพักผ่อนระยะสั้นเมื่อออกจากบ้าน มูนบีมส์มีบ้านวันหยุดสามหลังเมื่อช่วงเวลาที่มูนบีมส์ล่มสลาย โดยเป็นสองหลังในบริติชไอลส์ กับอีกหนึ่งหลังในรัฐฟลอริดา สหรัฐอเมริกา
เจ้าชายไรส์ แอพ กรูฟฟีดด์

เจ้าชายไรส์ แอพ กรูฟฟีดด์ หรือ แอพ กรูฟฟีดด์  เป็นผู้ปกครองของอาณาจักรแห่งเดเฮยูบาร์ธ ในประเทศเวลส์ทางใต้ในช่วงปี ค.ศ. 1155 - 1197 ปัจจุบันพระองค์เป็นที่รู้จักกันทั่วไปว่า พระเจ้าไรส์ พระองค์มักใช้พระนาม เจ้าชายกรรมสิทธิ์แห่งเดเฮยูบาร์ธ หรือ เจ้าชายแห่งเซาธ์เวลส แต่ทั้งสองเอกสารได้รับการรักษาที่พระองค์ใช้พระนาม เจ้าชายแห่งเวลส์ หรือ เจ้าชายแห่งเวลส์ เจ้าชายไรส์เป็นหนึ่งในเจ้าชายแห่งเวลส์ที่ประสบความสำเร็จสูงสุดและมีอำนาจ และหลังจากการสิ้นพระชนม์ของเจ้าชายโอเวนกวินเนดด์ แห่งอาณาจักรกวินเนดด์ ในปี ค.ศ. 1170 อำนาจที่โดดเด่นเป็นของประเทศเวลส์
พระราชอัยกาของเจ้าชายไรส์ คือ พระเจ้าไรส์ แอพ เทวด์ เป็นกษัตริย์แห่งอาณาจักรเดเฮยูบาร์ธ และถูกลอบปลงพระชนม์ในบรีคอน ปี ค.ศ. 1093 โดย Bernard de Neufmarché หลังจากที่พระองค์สิ้นพระชนม์ ดินแดนอาณาจักรเดเฮยูบาร์ธส่วนใหญ่ ถูกยึดครองโดย นอร์มัน พระราชบิดาของเจ้าชายไรส์ คือ เจ้าชายกรูฟฟีดด์ แอพ ไรส์ ในที่สุดก็สามารถที่จะกลายเป็นผู้ปกครองส่วนเล็ก และดินแดนยิ่งจะกลับมาโดยพระราชเชษฐาของเจ้าชายไรส์ หลังจากการสิ้นพระชนม์ของเจ้าชายกรูฟฟีดด์ เจ้าชายไรส์ได้กลายมาเป็นผู้ปกครองแห่งอาณาจักรเดเฮยูบาร์ธในปี ค.ศ. 1155 พระองค์ถูกบังคับให้ส่งไปยังพระเจ้าเฮนรีที่ 2 แห่งอังกฤษ ในปี ค.ศ. 1158 พระเจ้าเฮนรีที่ 2 ได้รุกรานอาณาจักรเดเฮยูบาร์ธ และปลดเจ้าชายไรส์ออกจากดินแดนของพระองค์และจับพระองค์เข้าคุก
เนโมฟีลา

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เนโมฟีลา ("Nemophila") เป็นชื่อสกุลไม้ดอกในวงศ์"หญ้างวงช้าง"
ไม้ชนิดต่าง ๆ ในสกุล "เนโมฟีลา" โดยเฉพาะชนิด "N. menziesii" มีชื่อสามัญในภาษาอังกฤษว่า "baby blue-eyes" (นัยน์ตาสีฟ้าของทารก) ส่วนชนิด "N. parviflora" มีชื่อสามัญว่า "Smallflower baby blue-eyes" และชนิด "N. spatulata" มีชื่อสามัญว่า "Sierra baby blue-eyes" ข้อยกเว้นมีชนิดเดียวคือ "N. maculata" ที่ใช้ชื่อสามัญว่า "ไฟฟ์สปอต" (Fivespot)
ไม้ส่วนใหญ่ในสกุลนี้ส่วนใหญ่เป็นไม้ประจำถิ่นของภาคตะวันตกสหรัฐอเมริกา บางชนิดพบได้ในภาคตะวันออกเฉียงใต้ของสหรัฐอเมริกา ในภาคตะวันตกของประเทศแคนาดา และในประเทศเม็กซิโก ปรกติแล้ว ไม้สกุลนี้โดยเฉพาะชนิด "N. menziesii" มักขายสำหรับใช้ทำสวน
นาม.
คำว่า "เนโมฟีลา" มีความหมายว่า รักป่าละเมาะ (woodland loving หรือ a grove to love) มาจากคำในภาษาละตินว่า "เนมัส" (nemus) แปลว่า ป่าละเมาะ และคำในภาษากรีกว่า "ฟีลอส" (philos) แปลว่า รัก
ลักษณะ.
ไม้ทุกชนิดในสกุลนี้เป็นไม้ปีเดียวและส่วนใหญ่บานในฤดูใบไม้ผลิ โดยทั่วไปมีองค์ประกอบดังนี้
การขึ้น.
ไม้ในสกุล "เนโมฟีลา" ส่วนใหญ่เป็นไม้ประจำถิ่นของสหรัฐอเมริกา, (ในรัฐแอละแบมา อาร์คันซอ แคลิฟอร์เนีย โคโลราโด เดลาแวร์ ฟลอริดา จอร์เจีย ไอดาโฮ อิลลินอยส์ เคนตักกี้ ลุยเซียนา แมริแลนด์ มิสซิสซิปปี้ มอนแทนา เนวาดา ภาคเหนือ แคโรไลนา โอคลาโฮมา ออริกอน เซาท์แคโรไลนา เทนเนสซี เท็กซัส ยูทาห์ เวอร์จิเนีย วอชิงตัน เวสต์เวอร์จิเนีย และไวโอมิง) แคนาดา (ในจังหวัดอัลเบอร์ตาและบริติชโคลัมเบีย) และเม็กซิโก
ไม้ในสกุลนี้บางชนิดมีการกระจายตัวที่จำกัด เช่น ชนิด "Nemophila menziesii" นั้นถูกพบที่ภาคตะวันตกของสหรัฐอเมริกาเท่านั้น โดยเฉพาะในแคลิฟอร์เนีย ชนิด "Nemophila heterophylla" ถูกพบแค่ในตอนเหนือและตอนกลางของแคลิฟอร์เนีย ส่วนชนิด "N. heterophylla" นั้นขึ้นมากที่สุดในเทศมณฑลมาริน เช่นที่เขาแหวน เป็นต้น
ชนิด.
สกุล "เนโมฟีลา" ประกอบด้วยไม้สิบสามชนิดดังนี้
นอกจากนี้ชนิด "N. menziesii", "N. parviflora" และ "N. pulchella" ยังมีพันธุ์ย่อยอีกเป็นอันมาก
เชิงอรรถ.
<templatestyles src="Reflist/styles.css" />
ไอ มิยาซาโตะ

ไอ มิยาซาโตะ (19 มิถุนายน ค.ศ. 1985 —) เป็นนักกอล์ฟหญิงสัญชาติญี่ปุ่น ปัจจุบันเล่นอยู่ใน แอลพีจีเอทัวร์ และ เจแปนแอลพีจีเอทัวร์ (JLPGA) เธอเคยถูกจัดให้เป็น นักกอล์ฟหญิงหมายเลข 1 ของโลก จากการจัดอันดับนักกอล์ฟหญิงทั่วโลก ในปี 2010
ประวัติ.
มิยาซาโตะ เกิดที่จังหวัดโอกินาวะ ประเทศญี่ปุ่น เริ่มเป็นนักกอล์ฟสมัครเล่นตั้งแต่ปี 2003 มิยาซาโตะชนะการแข่งขันในเจแปนแอลพีจีเอทัวร์ รายการ the Dunlop Ladies Open in Miyagi ซึ่งในตอนนั้นเป็นช่วงเวลาที่เธอเข้าศึกษาในระดับมัธยมปลายพอดี
สู่การเล่นอาชีพ.
มิยาซาโตะ เข้าสู่เจแปนแอลพีจีเอทัวร์ โดยเป็นผู้เล่นหน้าใหม่ในปี 2004 และเธอสามารถคว้าแชมป์ได้ 5 รายการในปีนั้น, ในเดือนกุมภาพันธ์ ปี 2005 เธอเป็นตัวแทนของประเทศญี่ปุ่น (ร่วมกับ รูอิ คิตาดะ) เข้าร่วมการแข่งขัน Women's World Cup of Golf และเป็นผู้ชนะในปีนั้น ในปี 2005 เธอชนะ 6 รายการเจแปนแอลพีจีเอทัวร์ และทำเงินรางวัลเป็นอันดับที่ 2 ของทัวร์ รองจาก ยูริ ฟูโดะ
ในปี 2005 มิยาซาโตะชนะรายการเมเจอร์ Japan Open Championship ในขณะที่เธออายุเพียง 20 ปี ทำให้เธอกลายเป็นผู้เล่นที่อายุน้อยที่สุดที่ชนะรายการเมเจอร์ของเจแปนแอลพีจีเอทัวร์
ในการแข่งขัน LPGA Qualifying Tournament ในเดือนธันวาคม ปี 2005, มิยาซาโตะสามารถผ่านการคัดเลือกเข้าสู่แอลพีจีเอทัวร์ในปี 2006 ได้สำเร็จ และย้อนกลับไปที่ประเทศญี่ปุ่น ในวันที่ 15 ธันวาคม เธอได้ลงเล่นรอบเปิดของการแข่งขันรายการ Okinawa Open ซึ่งเธอเป็นนักกอล์ฟหญิงชาวญี่ปุ่นคนแรกที่ได้ลงแข่งขันในการแข่งขันระดับมืออาชีพของผู้ชายในประเทศ ถึงแม้เธอจะไม่สามารถผ่านการตัดตัวเข้าไปเล่นในรอบสุดท้ายได้ก็ตาม
หลังจากเข้าสู่แอลพีจีเอทัวร์มาเป็นปีที่ 4 ในปี 2009 มิยาซาโตะชนะการแข่งขันรายการแรกคือรายการ Evian Masters ที่ประเทศฝรั่งเศส โดยการเอาชนะ โซฟี กุสตาฟสัน ในการเล่นเพลย์ออฟหลุมแรก
ในปี 2010 เธอชนะ 4 จาก 9 รายการแรกในแอลพีจีเอทัวร์ และกลายเป็นนักกอล์ฟหญิงหมายเลข 1 ของโลก ในวันที่ 21 มิถุนายน แต่เพียงอาทิตย์เดียวก็เสียตำแหน่งให้กับ คริสตี เคอร์ นักกอล์ฟสาวอเมริกัน ก่อนที่มิยาซาโตะจะขึ้นมาเป็นมือ 1 ของโลกอีกครั้ง ในวันที่ 19 กรกฎาคม
ในเดือนสิงหาคม มิยาซาโตะชนะรายการที่ 5 ในปี 2010 ทำให้เธอกลับมาเป็นมือ 1 ของโลกอีกครั้งหนึ่ง หลังจากเสียตำแหน่งให้กลับ คริสตี้ เคอร์ ไป แต่แล้วในวันที่ 25 ตุลาคม เธอก็ต้องเสียตำแหน่งมือ 1 ของโลกอีกครั้ง ให้กับ คริสตี้ เคอร์ คนเดิม
ในเดือนเมษายน ปี 2012 มิยาซาโตะชนะรายการที่ 8 ในการเล่นแอลพีจีเอ คือรายการ LPGA Lotte Championship ที่ฮาวาย โดยเอาชนะอันดับที่ 2 ได้แก่ อซาฮารา มูโนซ และมีนา ลี
พี่ชายของมิยาซาโตะ คือ คิโยชิ มิยาซาโตะ และยูซากุ มิยาซาโตะ เป็นนักกอล์ฟอาชีพเช่นเดียวกัน มิยาซาโตะนั้นไม่ได้มีความเกี่ยวข้องทางเชื้อสายกับมิกะ มิยาซาโตะ นักกอล์ฟชาวญี่ปุ่น ที่เล่นอยู่ในแอลพีจีเอทัวร์แต่อย่างใด
ผลงาน.
แชมป์ในแอลพีจีเอทัวร์ (9).
สถิติเพลย์ออฟ (1–0)
เหตุเครื่องบินตู-154 ของกองทัพอากาศโปแลนด์ตก พ.ศ. 2553

เหตุเครื่องบินตู-154 ของกองทัพอากาศโปแลนด์ตก พ.ศ. 2553 เกิดขึ้นเมื่อวันที่ 10 เมษายน 2553 เมื่ออากาศยานตูโปเลฟ ตู-154เอ็มของกองทัพอากาศโปแลนด์ตกใกล้กับนครสโมเลนสค์ ประเทศรัสเซีย ทำให้ทั้ง 96 คนบนเครื่องเสียชีวิต ผู้เสียชีวิตประกอบด้วยประธานาธิบดีแลค กัตชึญสกี กับมาเรีย กัตชึญสกา ภริยา, รือชาร์ด กัตชอรอฟสกี อดีตประธานาธิบดีพลัดถิ่นโปแลนด์, เสนาธิการโปแลนด์กับนายทหารอาวุโสของโปแลนด์คนอื่น ๆ, ประธานธนาคารแห่งชาติโปแลนด์, รัฐมนตรีช่วยว่าการกระทรวงการต่างประเทศโปแลนด์, ข้าราชการโปแลนด์ สมาชิกรัฐสภาโปแลนด์ 15 คน นักบวชอาวุโส อากาศยานดังกล่าวอยู่ในเส้นทางจากกรุงวอร์ซอไปเข้าร่วมเหตุการณ์ครบรอบ 70 ปีการสังหารหมู่กาตึญ ซึ่งอยู่ห่างจากสโมเลนสค์ไปทางตะวันตกประมาณ 19 กิโลเมตร
นักบินพยายามลงจอดที่อากาศยานสโมเลนสค์เหนือ ซึ่งเป็นอดีตฐานทัพอากาศ ท่ามกลางหมอกหนาซึ่งลดทัศนวิสัยลงเหลือประมาณ 500 เมตร อากาศยานอยู่ต่ำเกินไปเมื่อมาถึงลานบิน อากาศยานพุ่งเข้าชนต้นไม้ในหมอก ทำให้พลิกคว่ำ กระทบพื้น แตกเป็นเสี่ยง และมาหยุดอยู่ห่างจากลานบินในพื้นที่ป่า 200 เมตร
วิธีดำเนินการองค์การการบินพลเรือนระหว่างประเทศมอบหมายให้ประเทศรัสเซียรับผิดชอบการสืบสวนเป็นหลัก เพราะอุบัติเหตุดังกล่าวเกิดขึ้นในแผ่นดินรัสเซีย ซึ่งดำเนินไปด้วยความร่วมมือจากนานาประเทศ ประเทศโปแลนด์ก็ตั้งคณะกรรมการของตนขึ้นเพื่อสืบสวนเหตุดังกล่าว และอัยการในทั้งสองประเทศเริ่มการสืบสวนอาชญากรรม รายงานของรัสเซียได้รับการตีพิมพ์เมื่อวันที่ 12 มกราคม 2554 และรายงานของโปแลนด์ได้รับการตีพิมพ์เมื่อวันที่ 29 กรกฎาคม 2554 รายงานทั้งสองฉบับส่วนใหญ่กล่าวโทษอุบัติเหตุดังกล่าวต่อนักบินที่ลดระดับความสูงลงต่ำเกินไปโดยไม่สามารถมองเห็นพื้นดิน รายงานของโปแลนด์ก็วิพากษ์วิจารณ์การจัดระเบียบและผู้นำของกรมการบินพิเศษของโปแลนด์อย่างรุนแรง เช่นเดียวกับพบข้อบกพร่องในการปฏิบัติงานของผู้ควบคุมการจราจรทางอากาศของรัสเซีย และต่อแสงสว่างและเขตประชิดของท่าอากาศยาน แม้จะมีความสงสัยในเบื้องต้น แต่ผลพวงและการสืบสวนอุบัติเหตุมีผลกระทบโดยรวมอบอุ่นระหว่างสองประเทศ ประเทศโปแลนด์รู้สึกว่าการสืบสวนกระทำในรูปแบบที่เปิดเผยและยุติธรรมในภาพรวม ซึ่งตรงข้ามกับการสืบสวนของรัสเซียและโซเวียตในอดีต หลังอุบัติเหตุดังกล่าว รัสเซียตีพิมพ์เอกสารหวงห้ามว่าด้วยการสังหารหมู่กาตึญอย่างเปิดเผย ตลอดจนลดชั้นความลับและตีพิมพ์อีกหลายชิ้น ยิ่งไปกว่านั้น สภาดูมาของรัสเซียยังผ่านข้อมติที่ยอมรับว่าโจเซฟ สตาลิน ผู้นำโซเวียต สั่งการสังหารหมู่กาตึญด้วยตนเอง ภายหลังอนุสรณ์กาตึญเป็นกิจการร่วมระหว่างรัสเซียกับโปแลนด์ ที่ผู้นำทั้งสองประเทศเข้าร่วม
ยอดแสนไกล แฟร์เท็กซ์

ยอดแสนไกล แฟร์เท็กซ์ (เกิดวันที่ 1 กรกฎาคม ค.ศ. 1985) เป็นนักมวยไทยชาวไทย และเป็นอดีตแชมป์โลกมวยไทยซูเปอร์เวลเตอร์เวท ของมวยไทยสภามวยโลกด้วยน้ำหนัก 154 ปอนด์ และอดีตแชมป์สนามมวยเวทีลุมพินี 3 สมัยในรุ่นฟลายเวท (112 ปอนด์) และเวลเตอร์เวท (147 ปอนด์) สังกัดอยู่กับค่ายแฟร์เท็กซ์ยิม ในเมืองพัทยา จังหวัดชลบุรี และเป็นแชมป์คนแรกของเดอะ คอนเทนเดอร์เอเชีย
ยอดแสนไกลมีฉายาว่า "มวยคอมพิวเตอร์" จากสื่อมวลชนของไทยป็นเครื่องพิสูจน์ถึงเทคนิคการต่อสู้ที่สมบูรณ์แบบ
อาสนวิหารออลอรง

อาสนวิหารออลอรง  เรียกชื่อเต็มว่า อาสนวิหารนักบุญมารีย์แห่งออลอรง  ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลออลอรงซึ่งต่อมาได้ถูกยุบลงเป็นส่วนหนึ่งของมุขมณฑลบายอนตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองออลอรง-แซ็งต์-มารี จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1939 และยังเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสซึ่งเป็นแหล่งมรดกโลกของยูเนสโกตั้งแต่ปี ค.ศ. 1998
ประวัติ.
อาสนวิหารแห่งออลอรงประกอบด้วยซุ้มประตูทางเข้าด้านหน้าและมุขทางเข้าแบบโรมาเนสก์ โครงสร้างประกอบด้วยบริเวณกลางโบสถ์และช่องทางเดินข้างขนาบสองข้าง ซึ่งแต่ละข้างเป็นที่ตั้งของชาเปลข้างและสักการสถาน บริเวณร้องเพลงสวดชั้นนอกซึ่งเป็นจรมุขยังเป็นที่ตั้งของชาเปลอีก 5 แห่ง
บริเวณกลางโบสถ์และทางเดินข้างสร้างในสมัยคริสต์ศตวรรษที่ 12-13 บริเวณจรมุขรวมทั้งชาเปลที่ตั้งอยู่ด้านในสร้างในสมัยต้นคริสต์ศตวรรษที่ 14 ชาเปลที่ตั้งอยู่บริเวณทางเดินข้างนั้นสร้างต่อมาราวคริสต์ศตวรรษที่ 15 
จากการสำรวจโดยนักประวัติศาสตร์พบว่าแต่เดินอาสนวิหารแห่งนี้สร้างในทรงกางเขนแบบกรีก และยังพบฐานของบริเวณมุขโค้งด้านสกัดแบบครึ่งวงกลมซึ่งได้กลายมาเป็นฐานของสักการสถานซึ่งสร้างต่อมาในคริสต์ศตวรรษที่ 14 เพดานโค้งมีลักษณะเป็นช่องโค้งแบบครึ่งวงกลมและครีบยัน 
บริเวณทางเข้าด้านหน้าเป็นส่วนที่สร้างในสมัยแรกของการก่อสร้างช่วงคริสต์ศตวรรษที่ 11 บริเวณซุ้มประตูมีลักษณะกว้างและลึก เป็นทรงโค้งแบบครึ่งวงกลมรับกับเสาฐานกลมเกลี้ยง ประตูแบ่งเป็นสองบานคู่ หน้าบันประตูโค้งรับน้ำหนักด้วยเสาซึ่งถูกสลักเป็นรูปยักษ์ถูกล่ามโซ่ทำท่าแบกเสา บัวแต่งโค้งเป็นลายดอกและใบไม้ และบุคคลทั้ง 24 ในหนังสือวิวรณ์ บริเวณฐานของหน้าบันประตูแบบครึ่งวงกลมมีรูปสลักนูนต่ำเป็นอัศวินอารักษ์ฝั่งละหนึ่ง
อาสนวิหารแล็สการ์

อาสนวิหารแล็สการ์  เรียกชื่อเต็มว่า อาสนวิหารแม่พระรับเกียรติยกขึ้นสวรรค์แห่งแล็สการ์  ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลแล็สการ์ซึ่งต่อมาได้ถูกยุบลงเป็นส่วนหนึ่งของมุขมณฑลบายอนและมุขมณฑลอาแฌ็งตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองแล็สการ์ จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่แม่พระรับเกียรติยกขึ้นสวรรค์
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840 
ประวัติ.
อาสนวิหารเริ่มก่อสร้างส่วนแรกในบริเวณร้องเพลงสวดในปี ค.ศ. 1120 โดยความสนับสนุนของมุขนายกกี เดอ ลง ต่อมาได้กลายเป็นสุสานหลวงในช่วงปลายคริสต์ศตวรรษที่ 15 และต่อมาได้เสื่อมโทรมลงภายหลังจากการปฏิรูปศาสนาครั้งใหญ่ภายใต้การปกครองของฌาน ดาลแบร ก่อนที่จะถูกโจมตีอย่างหนักโดยกองกำลังฝ่ายโปรเตสแตนต์นำโดยกาบรีแยลที่ 1 แห่งมงกอเมอรี
ต่อมาได้มีการบูรณะครั้งใหญ่ในคริสต์ศตวรรษที่ 17–18 บริเวณร้องเพลงสวดเป็นสถาปัตยกรรมแบบโรมาเนสก์ บริเวณกลางโบสถ์เป็นเพดานโค้งแบบครึ่งวงกลม บริเวณทางเดินข้างเป็นเพดานตรงสันโค้งทรงประทุน ยอดหัวเสาตกแต่งเป็นฉากเรื่องราวของดาเนียล (ผู้เผยพระวจนะ) การประสูติของพระเยซู และการเสียสละของอับราฮัม บริเวณร้องเพลงสวดปูพื้นด้วยงานกระเบื้องโมเสกในสมัยคริสต์ศตวรรษที่ 12 เป็นฉากการล่าสัตว์ อีกทั้งยังมีภาพจิตรกรรมฝาผนังเฟรสโก้งานสมัยคริสต์ศตวรรษที่ 17 ในบริเวณใกล้เคียงด้วย
สุสานหลวง.
ตั้งแต่ช่วงปลายคริสต์ศตวรรษที่ 15 เป็นต้นมา อาสนวิหารแห่งนี้ได้กลายเป็นสุสานหลวงประจำกษัตริย์แห่งนาวาร์ โดยเริ่มจากพระเจ้าฟร็องซัว เฟบุสแห่งนาวาร์ ในปี ค.ศ. 1483 ตามด้วยพระนางกาเตอรีน พระราชินีแห่งนาวาร์ และพระราชสวามี พระเจ้าฌ็องที่ 3 แห่งนาวาร์ และพระราชบุตรและธิดาอีกหลายพระองค์ รวมถึงพระเจ้าอ็องรีที่ 2 แห่งนาวาร์ และพระราชินีมาร์เกอริตแห่งนาวาร์ ซึ่งทั้งสองพระองค์มีฐานะเป็นพระราชอัยกาและอัยยิกาของพระเจ้าอ็องรีที่ 4 แห่งฝรั่งเศส
สันนิษฐานว่าอนุสาวรีย์ต่าง ๆ ที่ใช้ประกอบสุสานหลวงซึ่งสั่งทำโดยพระเจ้าอ็องรีที่ 2 แห่งนาวาร์ ถูกทำลายโดยฝ่ายโปรเตสแตนต์ และทำให้เพดานของสักการสถานแห่งนี้ถล่มลงในปี ค.ศ. 1599 ทำให้ในไม่เหลือสภาพให้เห็น แต่หลังจากการขุดสำรวจในปี ค.ศ. 1928-1929 ทำให้สามารถพบถึงบริเวณที่ตั้งของหลุมฝังพระศพ
ตัวกินมดซิลกี

ตัวกินมดซิลกี้ หรือ ตัวกินมดขนนุ่ม หรือ ตัวกินมดแคระ (ชื่อวิทยาศาสตร์: "Cyclopes didactylus") เป็นตัวกินมดชนิดหนึ่ง จัดเป็นเพียงชนิดเดียวเท่่านั้นที่อยู่ในสกุล "Cyclopes" และเป็นเพียงชนิดเดียวเท่านั้นที่อยู่ในวงศ์ Cyclopedidae ที่ยังคงดำรงเผ่าพันธุ์มาจนถึงปัจจุบัน เพราะอีกสกุลหนึ่ง คือ "Palaeomyrmidon" นั้นได้สูญพันธุ์ไปแล้วตั้งแต่ยุคไมโอซีนที่อาร์เจนตินา
ตัวกินมดซิลกี้ เป็นตัวกินมดที่มีขนาดเล็กที่สุดในโลก มีความยาวตั้งแต่ปลายปากจรดปลายหาง 35-40 เซนติเมตรเท่านั้น พบกระจายพันธุ์ในป่าของอเมริกากลาง จนถึงตอนเหนือของอเมริกาใต้ในหลายประเทศ แบ่งออกได้เป็น 7 ชนิดย่อย (ดูในตาราง) พบได้ในหลายประเภทของป่า ตั้งแต่ป่าชายเลนในที่ราบต่ำ จนถึงที่ราบสูงที่มีความสูงจากระดับน้ำทะเล 1,500 เมตร (4,900 ฟุต)
ตัวกินมดซิลกี้ มีขนที่อ่อนนุ่มตลอดทั้งตัวสีเทาจนถึงสีเหลือง และมีสีที่หลากหลายออกไปตามแต่ละชนิดย่อย ตามีขนาดเล็กสีดำ มีกรงเล็บหน้าที่แหลมคมใช้สำหรับปีนป่ายต้นไม้ เนื่องจากเป็นตัวกินมดที่อาศัยและหากินบนต้นไม้เป็นหลัก โดยมักจะหากินบนปลา่ยยอดไม้สูง อาหารที่กินจะเป็น มด เป็นอาหารหลัก เป็นสัตว์ที่หากินในเวลากลางคืน ขณะที่เวลากลางวันจะนอนหลับด้วยการขดตัวเป็นวงกลมเหมือนลูกบอลบนต้นไม้
ตัวกินมดซิลกี้ สามารถใช้ปลายหางในการเกาะเกี่ยวต้นไม้เพื่อทรงตัวได้เป็นอย่างดี จึงสามารถป่ายปีนต้นไม้หรือกิ่งไม้ได้เป็นอย่างดี แม้กระทั้งตีลังกาห้อยหัวลงมา และสามารถที่จะยืนด้วยสองขาหลัง ชูขาหน้าและกรงเล็บได้ด้วยเพื่้อเป็นการป้องกันตัว
1 E2

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 100 ถึง 1,000 (102 และ 103)
ค่าที่น้อยกว่า 100
รัฐศาสตร์.
ค่าที่มากกว่า 999
ประพันธ์ บูรณุปกรณ์

ประพันธ์ บูรณุปกรณ์ (เกิด
12 เมษายน พ.ศ. 2492) อดีตสมาชิกวุฒิสภาจังหวัดเชียงใหม่ และอดีตรองนายกองค์การบริหารส่วนจังหวัดเชียงใหม่ เป็นพี่ชายของปกรณ์ บูรณุปกรณ์ อดีตแกนนำกลุ่มวังบัวบานของพรรคไทยรักไทย
ประวัติ.
ประพันธ์ เกิดเมื่อวันที่ 12 เมษายน พ.ศ. 2492 ที่ตำบลช้างม่อย อำเภอเมือง จังหวัดเชียงใหม่ เป็นบุตรของนายใช้ กับนางจิตรา บูรณุปกรณ์ 
สำเร็จการศึกษาระดับปริญญาตรี จากคณะเกษตร จากมหาวิทยาลัยเกษตรศาสตร์ และปริญญาโท สาขาเศรษฐศาสตร์ จาก MIDDLE TENNESSEE UNIVERSITY ประเทศสหรัฐอเมริกา
การทำงาน.
นายประพันธ์ บูรณุปกรณ์ เป็นนักการเมืองท้องถิ่นในจังหวัดเชียงใหม่ เคยดำรงตำแหน่งรองนายกเทศมนตรีนครเชียงใหม่ รองนายกองค์การบริหารส่วนจังหวัดเชียงใหม่ ในสมัยของนายธวัชวงศ์ ณ เชียงใหม่
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ลงสมัครรับเลือกตั้งสมาชิกสภาผู้แทนราษฎรระบบบัญชีรายชื่อ สังกัดพรรคราษฎร แต่ไม่ได้รับเลือกตั้ง ต่อมาในปี พ.ศ. 2549 ได้ลงสมัครรับเลือกตั้งสมาชิกวุฒิสภาจังหวัดเชียงใหม่ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นลำดับที่ 2 รองจากนายแพทย์ไกร ดาบธรรม
ในปี 2561 นายประพันธ์เป็นที่คาดหมายว่าจะลงสมัครรับเลือกตั้งนายกเทศมนตรีนครเชียงใหม่ สืบต่อจากทัศนัย บูรณุปกรณ์ หลานชายที่วางมือทางการเมือง แต่ในที่สุดเขาก็หันไปสนับสนุนบุตรชายคือ อัศนี บูรณุปกรณ์ ลงสมัครแทน
อาสนวิหารว็องส์

อาสนวิหารว็องส์  เรียกชื่อเต็มว่า อาสนวิหารแม่พระบังเกิดแห่งว็องส์  ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลว็องส์ซึ่งต่อมาได้ถูกยุบลงเป็นส่วนหนึ่งของมุขมณฑลนิสตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองว็องส์ในจังหวัดอาลป์-มารีตีม แคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่อเป็นเกียรติแก่การบังเกิดของพระแม่มารีย์
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อ ค.ศ. 1944 
ประวัติ.
อาสนวิหารแห่งนี้สร้างบนวัดเก่าในสมัยโบราณเพื่อใช้บูชาเทพมาร์ส ซึ่งต่อมากลายเป็นโบสถ์ในสมัยราชวงศ์เมรอแว็งเฌียง ประกอบด้วยลักษณะทางสถาปัตยกรรมแบบผสมผสานระหว่างโรมาเนสก์, กอทิก และบาโรก ภายในอาสนวิหารแบ่งเป็นบริเวณกลางโบสถ์ทั้งหมด 5 ช่วง บริเวณช่องทางเดินข้างเป็นที่ตั้งของหลุมฝังศพของนักบุญล็องแบร์พร้อมคำสดุดี เป็นงานในสมัยคริสต์ศตวรรษที่ 5 และยังพบโลงหินซึ่งปรากฏคำจารึกว่าเป็นหลุมศพของนักบุญเวร็อง (อดีตมุขนายกในสมัยกลางคริสต์ศตวรรษที่ 5) นอกจากนี้ยังพบฉากประดับแท่นบูชาในสมัยคริสต์ศตวรรษที่ 16 ซึ่งตั้งอยู่บริเวณทางเดินข้างอีกด้วย
นอกจากนี้บริเวณเสาต่าง ๆ ยังพบหินสลักแบบสมัยราชวงศ์การอแล็งเฌียง หอล้างบาปยังมีงานกระเบื้องโมเสกผลงานของมาร์ก ชากาล เกี่ยวกับโมเสสแหวกน้ำทะเล
รางวัลนาฏราช ครั้งที่ 4

เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 4 ประจำปี พ.ศ. 2555 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่าง ๆ ซึ่งถือเป็นความภาคภูมิใจสูงสุดกับผู้ได้รับรางวัล
ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะเก็บรักษาเป็นความลับสูงสุด และรายชื่อผลงานที่ผ่านเข้ารอบตัดสิน รางวัล นาฎราช ครั้งที่ 4 ประจำปี พ.ศ. 2555 นี้ มาจากการร่วมลงคะแนนของผู้มีสิทธิลงคะแนนในรอบคัดเลือก ซึ่งดำเนินการเก็บรวบรวมคะแนนระหว่างวันที่ 12 – 28 มีนาคม พ.ศ. 2556 ที่ผ่านมา
ทั้งนี้ สำหรับขั้นตอนต่อไปซึ่งเป็นการลงคะแนนในรอบตัดสิน ผู้มิสิทธิลงคะแนนจะดำเนินการลงคะแนนระหว่างวันที่ 9 เมษายน– 16 พฤษภาคม พ.ศ. 2556 ทาง PwC ประเทศไทย จะเปิดบัตรลงคะแนนรอบตัดสินพร้อมกันในวันที่ 17 พฤษภาคม พ.ศ. 2556 เพื่อสรุปผลงานที่ได้รับรางวัลทั้งหมด
โดยทางสมาพันธ์สมาคมวิชาชีพวิทยุกระจายเสียงและวิทยุโทรทัศน์จะจัดงานประกาศผลรางวัลนาฏราช ครั้งที่ 4 ประจำปี พ.ศ. 2555 ในวันอาทิตย์ที่ 19 พฤษภาคม พ.ศ. 2556 เวลา 16.00 น. – 18.00 น. ณ ณ ห้องเจ้าพระยา ชั้น 2 อาคารชุมพรเขตอุดมศักดิ์ หอประชุมกองทัพเรือ โดยถ่ายทอดสดทางสถานีโทรทัศน์โมเดิร์นไนน์ โดยปีนี้ได้ เอกชัย เอื้อสังคมเศรษฐ และ ปาณิสรา พิมพ์ปรุ มาเป็นพิธีกร
รางวัล.
รายชื่อเรียงตามลำดับในเว็บไซต์รางวัลนาฏราช ผู้ได้รับรางวัลเน้นตัวหนา
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์).
รายชื่อผู้เข้าชิง.
ละครทั้ง 21 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 4
รายชื่อผู้ชนะ.
ละครทั้ง 6 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 4
วันแชมเปียนชิพ

วันแชมเปียนชิพ  เป็นโปรโมเตอร์เกี่ยวกับศิลปะการต่อสู้แบบผสมในประเทศสิงคโปร์ ซึ่งเปิดตัวอย่างเป็นทางการเมื่อวันที่ 14 กรกฎาคม ค.ศ. 2011 และเป็นที่รู้จักอย่างกว้างขวางว่าเป็นโปรโมเตอร์ศิลปะการต่อสู้แบบผสมที่ใหญ่ที่สุดในทวีปเอเชีย
อนิสา นูกราฮา

อนิสา นูกราฮา ชื่อเล่น สา เป็นนางแบบ , นักแสดงหญิง ลูกครึ่งไทย-อินโดนีเซีย และ ผู้ประกาศรายการโทรทัศน์ เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2010 ผลงานการแสดงละครโทรทัศน์เรื่องแรก " กู้ภัยหัวใจแหวว" ตามมาด้วย เจ้าสาวสลาตัน ได้รับรางวัล EFM AWARDS สาขาละครยอดนิยมประจำเดือนกุมภาพันธ์
ประวัติ.
อนิสา นูกราฮา เป็นลูกครึ่งไทย-อินโดนีเซีย เป็นบุตรสาวเพียงคนเดียวของบิดาชาวอินโดนีเซีย ชื่อ นายนูร นูกราฮา ทำงานอยู่สถานทูตอินโดนีเซียประจำประเทศไทย กับมารดาชาวไทย ชื่อ นางอังคณา หรั่งฉายา ทำงานเปิดร้านตัดชุดวิวาห์แถวบางลำพู ครอบครัวนับถือศาสนาอิสลาม
จบการศึกษาชั้นมัธยมศึกษาจาก โรงเรียนสตรีวิทยา และ จบการศึกษาระดับปริญญาตรี จากคณะเทคโนโลยีสารสนเทศ หลักสูตรนานาชาติ มหาวิทยาลัยมหิดล หลังจากนั้นเข้ามาเซ็นสัญญาเป็นนักแสดงในสังกัดช่อง 7 HD ตั้งแต่ปี พ.ศ. 2554 - ปัจจุบัน
เกลาดีโอ มาร์กีซีโอ

เกลาดีโอ มาร์กีซีโอ  เกิดเมื่อวันที่ 19 มกราคม ค.ศ. 1986 เป็นอดีตนักฟุตบอลชาวอิตาลี เคยเล่นให้กับยูเวนตุสในเซเรียอา และทีมชาติอิตาลี ในตำแหน่งกองกลาง
ชเต็ฟฟัน ลิชท์ชไตเนอร์

ชเต็ฟฟัน ลิชท์ชไตเนอร์ (เกิด 16 มกราคม ค.ศ. 1984) เป็นอดีตนักฟุตบอลชาวสวิสในตำแหน่งปีกขวา สโมสรล่าสุดที่เขาเล่นคือเอ็ฟเซ เอาคส์บวร์ค เขาเคยเล่นให้กับทีมชาติสวิตเซอร์แลนด์ตั้งแต่ ค.ศ. 2006 ถึง 2019 ลงเล่นทั้งสิ้น 108 นัด ยิงได้ 8 ประตู นับเป็นผู้เล่นที่ลงเล่นให้กับทีมชาติสวิตเซอร์แลนด์มากเป็นอันดับที่สาม โดยเขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรปสองครั้งและฟุตบอลโลกสามครั้ง เขาเคยได้รับรางวัลนักฟุตบอลสวิสยอดเยี่ยมแห่งปีใน ค.ศ. 2015
เอ็นจีซี 2207 และไอซี 2163

เอ็นจีซี 2207 และไอซี 2163  เป็นดาราจักรชนิดก้นหอยคู่ที่กำลังชนกันอยู่ มันมีระยะทางอยู่ประมาณ 80 ล้านปีแสงในกลุ่มดาวสุนัขใหญ่ ดาราจักรทั้งสองถูกค้นพบโดย จอห์น เฮอร์เชล ในปี ค.ศ.1835
ถนนสีคิ้ว-เชียงคาน

ทางหลวงแผ่นดินหมายเลข 201 สายทางต่างระดับสีคิ้ว–เชียงคาน เป็นทางหลวงแผ่นดินแนวเหนือ-ใต้ในทางตะวันตกของภาคอีสาน ที่เชื่อมต่อระหว่างภาคอีสานตอนใต้กับภาคอีสานตอนบน เป็นทางหลวงสำคัญในหลาย ๆ จังหวัด ได้แก่ จังหวัดนครราชสีมา จังหวัดชัยภูมิ จังหวัดขอนแก่น และจังหวัดเลย มีระยะทางตลอดทั้งสาย 382.228 กิโลเมตร
รายละเอียดของเส้นทาง.
ทางหลวงสายนี้มีจุดเริ่มต้นทางทิศใต้ บนถนนมิตรภาพ ที่ทางแยกต่างระดับสีคิ้ว อำเภอสีคิ้ว จังหวัดนครราชสีมา ผ่านอำเภอด่านขุนทด เข้าเขตจังหวัดชัยภูมิ โดยผ่านอำเภอจัตุรัส อำเภอเมืองชัยภูมิ อำเภอคอนสวรรค์ อำเภอแก้งคร้อ อำเภอภูเขียว เข้าเขตจังหวัดขอนแก่น โดยผ่านอำเภอชุมแพ โดยใช้เส้นทางร่วมกับทางหลวงแผ่นดินหมายเลข 12 และเข้าเขตจังหวัดเลย โดยผ่านอำเภอภูกระดึง อำเภอหนองหิน อำเภอวังสะพุง อำเภอเมืองเลย และสิ้นสุดบนทางหลวงแผ่นดินหมายเลข 211 ที่อำเภอเชียงคาน จังหวัดเลย รวมระยะทางทั้งสิ้นประมาณ 382 กิโลเมตร
ถนนสายนี้อยู่ในการควบคุมดูแลของ สำนักทางหลวงที่ 8 (นครราชสีมา), สำนักทางหลวงที่ 5 (ขอนแก่น) และสำนักทางหลวงที่ 6 (เพชรบูรณ์) เป็นทางหลวงขนาด 2 ช่องจราจร (ช่วงบ้านนาหนองทุ่ม อ.วังสะพุง) และ 4 ช่องจราจร (ช่วงอ.สีคิ้ว - ชัยภูมิ - บ.นาหนองทุ่ม อ.ชุมแพ และอ.วังสะพุง - อ.เชียงคาน) โดยช่วงบ้านตาดข่า (อำเภอหนองหิน) ถึงอำเภอวังสะพุงอยู่ในระหว่างการขยายเป็น 4 ช่องจราจร
ทางหลวงที่เกี่ยวข้อง.
ทางหลวงแผ่นดินหมายเลข 2434.

ทางหลวงแผ่นดินหมายเลข 2434 สายสีคิ้ว–หนองรี หรือ ทางเข้าเมืองสีคิ้ว เป็นถนนขนาด 2–4 ช่องจราจร เริ่มต้นจากบริเวณช่วงหลักกิโลเมตรที่ 6 ของ ทางหลวงแผ่นดินหมายเลข 201 ในตำบลหนองรี อำเภอสีคิ้ว จังหวัดนครราชสีมา แล้วเข้าตัวเมืองสีคิ้ว ไปบรรจบกับ ถนนมิตรภาพ ในตำบลมิตรภาพ อำเภอสีคิ้ว เดิมเป็นส่วนหนึ่งของทางหลวงแผ่นดินหมายเลข 201
ทางหลวงแผ่นดินหมายเลข 2435.

ทางหลวงแผ่นดินหมายเลข 2435 สายทางเข้าเมืองชัยภูมิ เป็นถนนขนาด 4 ช่องจราจรตลอดทั้งสาย เริ่มจากบริเวณสี่แยกบายพาส ในเขตเทศบาลเมืองชัยภูมิ อำเภอเมือง จังหวัดชัยภูมิ ไปสิ้นสุดที่ห้าแยกโนนไฮ บรรจบกับ ทางหลวงแผ่นดินหมายเลข 225 ถนนหฤหัย ในเทศบาลเมืองชัยภูมิ อำเภอเมือง จังหวัดชัยภูมิ เดิมเป็นส่วนหนึ่งของทางหลวงแผ่นดินหมายเลข 201
ทางหลวงแผ่นดินหมายเลข 2481.

ทางหลวงแผ่นดินหมายเลข 2481 สายศรีศักดิ์ดา-ซำบ่าง หรือ ทางเดิมบริเวณภูกระดึง เป็นถนนขนาด 2–4 ช่องจราจร เริ่มจากบริเวณช่วงหลักกิโลเมตรที่ 276–277 ของ ทางหลวงแผ่นดินหมายเลข 201 (ถนนมลิวรรณช่วงถนนเลี่ยงเมืองภูกระดึง) ในบ้านซำบ่าง อำเภอภูกระดึง จังหวัดเลย ไปบรรจบกับ ทางหลวงแผ่นดินหมายเลข 201 เดิมเป็นส่วนหนึ่งของทางหลวงแผ่นดินหมายเลข 201 แต่เนื่องจากถนนสายนี้นั้นมีลักษณะคดเคี้ยว จึงทำให้ถนนสายนี้ไม่ได้เข้าตัวภูกระดึง แต่อ้อมบริเวณตัวภูกระดึงแทน
หม่อมหลวงภาสันต์ สวัสดิวัตน์

หม่อมหลวงภาสันต์ สวัสดิวัตน์ (เกิด 22 กุมภาพันธ์ พ.ศ. 2508) ชื่อเล่น คุณอิงค์ หรือนามปากกาที่รู้จักกัน คือ ปิ่นโตเถาเล็ก เป็นผู้เชี่ยวชาญในการทำอาหาร เป็นบุตรของหม่อมราชวงศ์ถนัดศรี สวัสดิวัตน์และเป็นนัดดา (หลานปู่) ในหม่อมเจ้าเฉลิมศรีสวัสดิวัตน์ สวัสดิวัตน์ พระโอรสองค์ใหญ่ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ปัจจุบันเป็นกรรมการในรายการมาสเตอร์เชฟไทยแลนด์, มาสเตอร์เชฟจูเนียร์ไทยแลนด์ และประธานสถาบันของรายการเชฟกระทะเหล็ก ประเทศไทย
ประวัติ.
หม่อมหลวงภาสันต์ สวัสดิวัตน์ เกิดวันที่ 22 กุมภาพันธ์ พ.ศ. 2508 เป็นบุตรชายของ หม่อมราชวงศ์ถนัดศรี สวัสดิวัตน์ กับนางโรจนา สวัสดิวัตน์ ณ อยุธยา มีพี่ชายต่างมารดาซึ่งเป็นที่รู้จัก คือ หม่อมหลวงศิริเฉลิม สวัสดิวัตน์ หรือนามปากกา คือ หมึกแดง
หม่อมหลวงภาสันต์สำเร็จการศึกษามัธยมศึกษาจากโรงเรียนจิตรลดา, ระดับปริญญาตรี สาขาวิทยาศาสตร์และเทคโนโลยีการอาหาร คณะอุตสาหกรรมเกษตร มหาวิทยาลัยเกษตรศาสตร์ (เกียรตินิยมอันดับหนึ่ง) และระดับปริญญาโท หลักสูตรบริหารธุรกิจ สาขาการเงินและการลงทุน จากมหาวิทยาลัยจอร์จวอชิงตัน
หลังจากกลับมายังประเทศไทย และในปี พ.ศ. 2534 เริ่มทำงานในตำแหน่งผู้จัดการฝ่ายบัญชีและการเงิน บริษัท ประกิต แอนด์ แอสโซซิเอทส์ จำกัด ต่อมาในปี พ.ศ. 2535 - 2536 ได้ร่วมงานกับ บริษัท พรอคเตอร์ แอนด์แกมเบิล ประเทศไทย จำกัด (พีแอนด์จี) ดูแลการวิจัยและวิเคราะห์การตลาดให้กับสินค้าวิสเปอร์และผ้าอ้อมแพมเพอร์ส จากนั้นได้ทำงานที่บริษัท คลอสเตอร์ (ประเทศไทย) จำกัด ผู้จัดจำหน่ายเบียร์คลอสเตอร์ ในปี พ.ศ. 2536 - 2543 ก่อนที่ในปี พ.ศ. 2538 จะก้าวขึ้นเป็นผู้จัดการทั่วไปและรองกรรมการผู้จัดการ บริษัท ธรณีพิพัฒน์ จำกัด ผู้ผลิตน้ำแร่ออรา
หม่อมหลวงภาสันต์ได้รับอิทธิพลด้านอาหารจากบิดาตั้งแต่สมัยเด็ก ซึ่งในช่วงแรกเขาชอบการค้าขาย แต่บิดาต้องการให้เขาเป็นแพทย์ เขาจึงเลือกเส้นทางตรงกลาง โดยศึกษาในคณะดังกล่าว ที่เกี่ยวกับการถนอม แปรรูป และควบคุมคุณภาพอาหาร ทำให้ได้ทั้งการค้าขายและการชิมในเวลาเดียวกัน ซึ่งการชิมอาหารนั้นก็เป็นสิ่งที่เขาชอบเช่นกัน เนื่องจากในสมัยเด็ก บิดามักจะพาเขาไปกินอาหารหลากหลายรูปแบบและหลากหลายสัญชาติ ซึ่งบิดามักจะบอกเสมอว่าวันนี้หิ้วปิ่นโตเถาเล็กไปด้วย จึงเป็นที่มาของการตั้งฉายาให้เขาว่า "ปิ่นโตเถาเล็ก" ที่ต่อมากลายเป็นนามปากกาในหนังสือของเขา ส่วนเวลาต่อมาเขาเองก็ได้ศึกษาเรื่องราวเกี่ยวกับอาหารเพิ่มเติมเป็นจำนวนมาก
ชีวิตครอบครัวสมรสกับนางศิริยา สวัสดิวัตน์ ณ อยุธยา (ศิริยา ต.สุวรรณ) มีธิดา 2 คน คือ น.ส.อรดา สวัสดิวัตน์ ณ อยุธยา (ออง) และ น.ส.ภิรดา สวัสดิวัตน์ ณ อยุธยา (ตินต้า)
อาสนวิหารตูร์

อาสนวิหารตูร์  เรียกชื่อเต็มว่า อาสนวิหารนักบุญกาเซียงแห่งตูร์  เป็นอาสนวิหารโรมันคาทอลิก เป็นที่ตั้งของมุขนายก ประจำมุขมณฑลตูร์ ตั้งอยู่ที่เมืองตูร์ จังหวัดแอ็งเดรลัวร์ แคว้นซ็องทร์-วาลเดอลัวร์ ประเทศฝรั่งเศส สร้างขึ้นเพื่ออุทิศให้นักบุญกาเซียงแห่งตูร์ อดีตมุขนายกผู้ก่อตั้งมุขมณฑลตูร์ในคริสต์ศตวรรษที่ 3 
อาสนวิหารแห่งตูร์ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
ประวัติ.
อาสนวิหารสร้างระหว่างปี ค.ศ. 1170 ถึง ค.ศ. 1547 ในขณะนั้นตั้งอยู่ระหว่างปลายสะพานทิศใต้จากที่ข้ามแคว้นลัวร์มุ่งหน้าจากปารีสไปยังทิศตะวันตกเฉียงใต้ของฝรั่งเศส อาสนวิหารหลังนี้สร้างบนฐานเดิมของวิหารเก่าแบบโรมาเนสก์ โดยเริ่มจากบริเวณแขนกางเขนฝั่งทิศใต้และหอทั้งสองเมื่อ ค.ศ. 1170 บริเวณร้องเพลงสวดสร้างเมื่อ ค.ศ. 1236 ถึง ค.ศ. 1279 โดยเอเตียน เดอ มงตาญ ส่วนที่ใช้เวลาการก่อสร้างยาวนานที่สุดคือบริเวณกลางโบสถ์ ซึ่งสถาปนิกซีมง ดูว์ มอง ได้สร้างส่วนแขนกางเขนและตามด้วยบริเวณกลางโบสถ์ซึ่งประกอบด้วยหกช่วงเพดาน บริเวณทางเดินข้างและ]]ชาเปล]]สร้างในคริสต์ศตวรรษที่ 14 โดยบริเวณกลางโบสถ์สองช่วงแรกนั้นใกล้เคียงกับของวิหารหลังเดิมซึ่งสร้างในช่วงคริสต์ศตวรรษที่ 12 ในที่สุดบริเวณกลางโบสถ์ก็เสร็จสิ้นในคริสต์ศตวรรษที่ 15 โดยทีมสถาปนิกฌ็อง เดอ ดามาร์แต็ง, ฌ็อง ปาแป็ง และฌ็อง ดูว์ร็อง ด้วยเงินทุนจากพระเจ้าชาร์ลที่ 7 แห่งฝรั่งเศส และดยุคฌ็องที่ 5 แห่งเบรอตาญ 
ในระหว่างการก่อสร้างอาสนวิหารหลังนี้ บริเวณกลางโบสถ์ได้ขยายยาวขึ้นไปทางทิศตะวันตกและถูกขนาบทางเข้าด้วยหอทั้งสองซึ่งทั้งหมดนี้ล้วนตั้งอยู่นอกตัวเมืองเก่าตูร์ ทำให้สามารถมองเห็นแนวกำแพงเมืองเก่าได้จากบนหอฝั่งทิศเหนือ หอทั้งสองนั้นสร้างเสร็จช่วงกลางคริสต์ศตวรรษที่ 16 ฝั่งทิศเหนือโดยปีแยร์ วาล็องส์ ในปี ค.ศ. 1507 และฝั่งทิศใต้โดยปีแยร์ กาดีเย ในปี ค.ศ. 1356 อาสนวิหารได้เปลี่ยนชื่อเพื่ออุทิศแด่นักบุญกาเซียงแห่งตูร์
บริเวณด้านหน้าของวิหารนั้นจะพบว่าบริเวณด้านล่างซึ่งมักจะเป็นที่ตั้งของรูปปั้นต่าง ๆ ได้ถูกทำลายลงโดยกองทัพฝ่ายโปรเตสแตนต์ในช่วงสงครามศาสนาฝรั่งเศส แต่อย่างไรก็ตาม ยังคงพบงานศิลปะและสถาปัตยกรรมที่จัดว่าสวยงามและละเอียดอ่อนอีกมากมายซึ่งเป็นหลักฐานมาถึงยุคปัจจุบัน
ขนาด.
เนื่องจากการก่อสร้างของอาสนวิหารซึ่งกินเวลานานมาก โดยรวมแล้วถือว่าเป็นสถาปัตยกรรมทางคริสต์ศาสนาของประเทศฝรั่งเศสที่สวยงามและซับซ้อนที่สุดในสมัยคริสต์ศตวรรษที่ 12 ถึง 16 อนึ่งบริเวณฐานเสาและครีบยันของหอทั้งสองสร้างในสมัยโรมาเนสก์ การตกแต่งรายละเอียดทั้งหมดเป็นแบบกอทิก และบริเวณยอดของหอทั้งสองนั้นเป็นแบบสถาปัตยกรรมฟื้นฟูศิลปวิทยาสมัยต้นคริสต์ศตวรรษที่ 16
สมการเชบีเชฟ

สมการเชบีเชฟ  คือสมการอนุพันธ์กำลังสองสามัญเชิงเส้น (second order linear Ordinary differential equation) ซึ่งมีรูปแบบดังนี้
<math>(1-x^2) {d^2 y \over d x^2} - x {d y \over d x} + p^2 y = 0 </math>
โดย p ค่าคงที่จำนวนจริง สมการนี้ตั้งตามชื่อของนักคณิตศาสตร์ชาวรัสเซีย ฟับนูตี เชบีเชฟ 
ผลตอบจะอยู่ในรูปของอนุกรมค่าที่ยกกำลัง (Power series):
<math>y = \sum_{n=0}^\infty a_nx^n</math>
โดยที่ค่าสัมประสิทธิ์ต้องสอดคล้องกับความสัมพันธ์เวียนเกิด (recurrence relation) ดังต่อไปนี้
<math> a_{n+2} = {(n-p) (n+p) \over (n+1) (n+2) } a_n </math>
จากการทดสอบด้วยอัตราส่วน  กับความสัมพันธ์เวียนเกิดข้างต้น จะพบว่าค่าในอนุกรมดังกล่าวจะลู่เข้า (converge) ในช่วง <math> x \in [-1,1]</math> 
ความสัมพันธ์เวียนเกิดข้างต้นนี้เราสามารถกำหนดค่าเริ่มต้นสำหรับ <math>a_0</math> และ <math>a_1</math> ได้ ซึ่งทำให้ได้ผลตอบในปริภูมิสองมิติที่เป็นอิสระต่อกัน เช่นหากลองเลือกให้ <math>a_0</math> และ <math>a_1</math> มีค่าเป็น <math>0</math> และ <math>1</math>
กรณี <math>a_0</math> = 1 ; <math>a_1</math> = 0 จะได้
<math>F(x) = 1 - \frac{p^2}{2!}x^2 + \frac{(p-2)p^2(p+2)}{4!}x^4 - \frac{(p-4)(p-2)p^2(p+2)(p+4)}{6!}x^6 + \cdots </math>
และ
กรณี <math>a_0</math> = 0 ; <math>a_1</math> = 1 จะได้
<math>G(x) = x - \frac{(p-1)(p+1)}{3!}x^3 + \frac{(p-3)(p-1)(p+1)(p+3)}{5!}x^5 - \cdots </math>
ซึ่งผลตอบในรูปแบบทั่วไปเกิดมาจากผลรวมเชิงเส้น (linear combination) ของสองผลตอบข้างต้นนี้
เมื่อ <math>p</math> เป็นจำนวนเต็มบวก ฟังก์ชันใดฟังก์ชันหนึ่งที่กล่าวมาข้างต้นจะมีลำดับที่จำกัด โดยที่ ฟังก์ชัน <math>F</math> จะมีพจน์ถึงแค่ <math>x^p</math> เมื่อ <math>p</math> เป็นจำนวนคู่ และในทางกลับกัน ฟังก์ชัน <math>G</math> จะมีพจน์ถึงแค่ <math>x^p</math> เมื่อ <math>p</math> เป็นจำนวนคี่ ซึ่งส่งผลให้ลำดับของอนุกรมผลตอบจะมีลำดับจำกัดอยู่แค่ลำดับ <math>p</math> และเป็นเพียงพหุคูณของ พหุนามเชบีเชฟ (Chebyshev polynomial) ลำดับ <math>p</math> เท่านั้นเอง ดังจะเขียนเป็นความสัมพันธ์ได้ดังนี้
<math>T_p(x) = (-1)^{p/2}\ F(x)\,</math> ถ้า <math>p</math> เป็นจำนวนคู่ 
<math>T_p(x) = (-1)^{(p-1)/2}\ p\ G(x)\,</math> ถ้า <math>p</math> เป็นจำนวนคี่
โดยที่ <math>T_p(x)</math> คือ พหุนามเชบีเชฟ ลำดับ <math>p</math>
อนึ่ง เราสามารถหาผลตอบได้ในกรณีที่ <math>p</math> เป็นจำนวนเต็มลบได้เช่นกัน เพียงแต่ว่าผลตอบที่ได้นั้นจะซ้ำกับผลตอบในกรณีที่ <math>p</math> เป็นจำนวนเต็มบวก อันเนื่องมาจากสมการเชบีเชพนี้มีคุณสมบัติไม่ไม่แปรเปลี่ยน (invariant) ภายใต้การแทนค่าระหว่าง <math>p</math> และ <math>-p</math> นั้นเอง
14 เฮอร์คิวลีส บี

14 เฮอร์คิวลีส บี  หรือเรียกอีกชื่อหนึ่งว่า 14 เฮอร์ บี  เป็นดาวเคราะห์นอกระบบที่อยู่ห่างจากโลกประมาณ 59 ปีแสง โคจรอยู่รอบดาวฤกษ์14 เฮอร์คิวลีส ที่มีมวลซึ่งแนวโน้มว่าจะทำให้โลกของดาวเคราะห์คล้ายดาวพฤหัสบดีประมาณขนาดเดียวกันเป็นดาวพฤหัสบดี แต่มีขนาดใหญ่
โทรทัศน์ในสหรัฐ

สถานีโทรทัศน์ในสหรัฐอเมริกา ประกอบไปด้วย
ระบบฟรีทีวีของอเมริกามีความเป็นอิสระสูงมาก สถานีแต่ละแห่งในแต่ละเมืองจะบริหาร ดำเนินงานกันเองเป็นเจ้าของเองโดยไม่ขึ้นกับใคร จัดผังรายการเองหรือสร้างรายการเองเพื่อให้เหมาะกับท้องถิ่นนั้นๆ แต่เมื่อสถานีท้องถิ่นนั้นๆ เป็น Affiliate กับ Network ก็จะสามารถเอารายการของ Network มาฉายได้ ตัวอย่างเช่น สถานี KTVU เป็นช่อง 2 ที่แคลิฟอร์เนีย, สถานี WNYW เป็นช่อง 5 ที่นิวยอร์ก, สถานี KDFW เป็นช่อง 4 ที่ดัลลัส ซึ่งที่ยกตัวอย่างมากนั้น ทั้งหมดเป็นอิสระต่อกัน เจ้าของเป็นคนละคนแต่ทั้งหมดถือว่าเป็น Affiliate ของ FOX และฉายรายการของ FOX แต่ไม่ได้หมายความว่า FOX เป็นเจ้าของสถานีท้องถิ่นนั้นๆ เมื่อถึงเวลา Primetime ก็จะออกอากาศตามเวลาท้องถิ่น เช่น Glee ซึ่งฉาย 8/7c ก็ต้องเปิด KTVU เป็นช่อง 2 ที่แคลิฟอร์เนีย 17:00, WNYW ช่อง 5 ที่นิวยอร์ก 20:00, KDFW ช่อง 4 ที่เท็กซัค 19:00 ตามเวลาท้องถิ่น (ซึ่ง 2 โซนนี้ฉายพร้อมกัน) ส่วนทางฝั่งตะวันตกจะได้ดูช้ากว่า 2-3 ชั่วโมง ตามเวลาท้องถิ่น ดังนั้น Primetime จึงจัดตามเวลาท้องถิ่น ยกเว้นพวกรายการถ่ายทอดสดจะยึดเวลา Primetime ตามฝั่งตะวันออกเสมอ
อาการหายใจลำบาก

อาการหายใจลำบากหรืออาการหอบ  เป็นอาการที่ผู้ป่วยรู้สึกว่าหายใจได้ไม่เพียงพอต่อความต้องการ นิยามโดยสมาคมโรคทรวงอกแห่งประเทศสหรัฐอเมริกากล่าวถึงอาการหายใจลำบากไว้ว่าหมายถึง "ประสบการณ์โดยอัตวิสัยที่คนผู้หนึ่งหายใจไม่สะดวก เป็นความรู้สึกที่วัดไม่ได้ ซึ่งมีความรุนแรงหลายระดับ" และแนะนำให้ผู้ที่ตรวจรักษาผู้ป่วยที่มีอาการหายใจลำบาก ประเมินความรุนแรงของความรู้สึกที่ว่านี้ ระดับของความลำบากที่ปรากฎ และผลกระทบที่มีต่อกิจกรรมในการใช้ชีวิตประจำวัน ความรู้สึกหายใจลำบากนี้มีหลายแบบ (เชิงคุณภาพ) เช่น รู้สึกว่าต้องใช้แรงมากในการหายใจ รู้สึกแน่นอยู่ในอก หรือรู้สึกหิวอากาศ หายใจไม่เพียงพอต่อความต้องการ เป็นต้น
อาการหายใจลำบากเป็นอาการปกติของการออกกำลังกายอย่างหนัก แต่หากเกิดขึ้นในขณะที่ไม่ได้ออกกำลังกาย หรือออกแรงเพียงเล็กน้อย จะถือเป็นความผิดปกติ โรคที่เป็นสาเหตุมีอยู่หลายอย่าง เช่น โรคหืด ปอดอักเสบ หัวใจขาดเลือด โรคเนื้อปอด หัวใจวาย ปอดอุดกั้นเรื้อรัง หรือโรคทางจิตใจ เช่น โรคแพนิก โรควิตกกังวล เป็นต้น การรักษาอาการหายใจลำบากมีหลายวิธี ขึ้นอยู่กับโรคที่เป็นสาเหตุ
เม็ดเลือดแดงเข้มข้น

เม็ดเลือดแดงเข้มข้น  เป็นส่วนหนึ่งของเลือดที่ได้จากการปั่นแยกส่วนเม็ดเลือดแดงออกจากน้ำเลือด ใช้ประโยชน์ในการถ่ายเลือด ส่วนใหญ่ใช้รักษาผู้ป่วยภาวะเลือดจางที่มีอาการของภาวะเลือดจาง หรือมีเลือดจางมาก ระดับฮีโมโกลบินน้อยกว่า 7-8 g/dL การให้เม็ดเลือดแดงเข้มข้นหนึ่งยูนิตกับผู้ใหญ่จะทำให้ผู้รับเลือดมีระดับฮีโมโกลบินเพิ่มขึ้นประมาณ 1 g/dL ผู้ป่วยบางรายอาจต้องได้รับเลือดหลายครั้ง เช่น ผู้ป่วยมะเร็งที่อยู่ระหว่างการรักษาด้วยยาเคมีบำบัด หรือผู้ป่วยโรคฮีโมโกลบินผิดปกติ (เช่นโรคทาลัสซีเมีย) โดยทั่วไปแล้วก่อนการให้เลือดจะต้องมีการตรวจข้ามกัน (cross match) ก่อนเสมอ การให้เลือดทำได้โดยการให้ทางหลอดเลือดดำ
ยูเอฟซี 100

ยูเอฟซี 100  เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 11 กรกฎาคม ค.ศ. 2009 ที่สนามแมนดาเลย์เบย์อีเวนท์เซ็นเตอร์ ในเมืองParadise ,รัฐเนวาดา, สหรัฐอเมริกา
กัสเตเลา (รัฐเซอารา)

สนามกีฬาปลาซีดู อาเดรัลดู กัสเตลู  หรือรู้จักกันในชื่อ กัสเตเลา  และ ฌีกังชีดาโบอาวิสตา  เป็นสนามฟุตบอลที่เปิดใช้งานเมื่อวันที่ 11 พฤศจิกายน พ.ศ. 2516 ตั้งอยู่ในเมืองโฟร์ตาเลซา รัฐเซอารา ประเทศบราซิล สามารถจุผู้ชมได้ 60,326 คน โดยสนามนี้ รัฐเซอาราเป็นเจ้าของและผู้รับผิดชอบ และเป็นสนามเหย้าของสโมสรฟุตบอลเซอารา, โฟร์ตาเลซาเอสปอร์ชีกลูบี และเฟอร์รูวีอาเรียวแอตเลตีกูกลูเบ ตั้งชื่อเพื่อเป็นเกียรติแก่ปลาซีดู อาเดรัลดู กัสเตลู ผู้ว่าการรัฐเซอาราตั้งแต่วันที่ 12 กันยายน พ.ศ. 2509 ถึง 15 มีนาคม พ.ศ. 2514 และเป็นหนึ่งในผู้ผลักดันให้มีการก่อสร้างสนามแห่งนี้
นะญีบ มะห์ฟูซ

นะญีบ มะห์ฟูซ หรือ นะกีบ มะห์ฟูซ (11 ธันวาคม ค.ศ. 1911 - 30 สิงหาคม ค.ศ. 2006) เป็นนักเขียนชาวอียิปต์ที่ได้รับรางวัลโนเบลสาขาวรรณกรรมในปี ค.ศ. 1988 เขาได้รับการยกย่องว่าเป็นหนึ่งในนักเขียนร่วมสมัยรุ่นแรก (ร่วมกับเตาฟีก อัลฮะกีม) ในแวดวงวรรณคดีอาหรับที่เป็นผู้ริเริ่มและพัฒนางานเขียนแนวอัตถิภาวนิยม ตลอดระยะเวลา 70 ปีที่เป็นนักเขียน เขาได้ตีพิพม์นิยาย 34 เรื่อง เรื่องสั้นกว่า 350 เรื่อง บทละครและภาพยนตร์หลายสิบเรื่อง ผลงานของเขามากมายได้รับการถ่ายทอดเป็นภาพยนตร์ทั้งของอียิปต์และของต่างประเทศ
ภาษามโร

ภาษามโร (Mro language) มีผู้พูดในพม่าทั้งสิ้น 138,000 คน (พ.ศ. 2543) ในรัฐยะไข่ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน รากศัพท์ประมาณ 13% ใกล้เคียงกับภาษามรูที่มีผู้ใช้ในพม่าและบังกลาเทศ มีการแปลไบเบิลเป็นภาษานี้ใน พ.ศ. 2550
ภาษาเซนทัง

ภาษาเซนทัง (Senthang language) หรือภาษาเซมทัง มีผู้พูดในพม่าทั้งสิ้น 32,000 คน ใน พ.ศ. 2550 ในบริเวณทิวขาชีนและฮ่าค่า จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
มอลีแยร์

ฌ็อง-บาติสต์ ปอเกอแล็ง ([ʒɑ̃ batist pɔklɛ̃]) หรือชื่อที่ใช้ในการแสดงว่า มอลีแยร์ ([mɔljɛʁ]; รับศีล 15 มกราคม ค.ศ. 1622 – 17 กุมภาพันธ์ ค.ศ. 1673) เป็นนักเขียนบทละครและนักแสดงชาวฝรั่งเศสที่ได้รับการยกย่องให้เป็นหนึ่งในบรมครูด้านสุขนาฏกรรมที่ยิ่งใหญ่ที่สุดในแวดวงวรรณคดีตะวันตก เขาสร้างอิทธิพลเยอะมากจนทำให้บางครั้งมีผู้เรียกภาษาฝรั่งเศสเป็น "ภาษาของมอลีแยร์"
ในบรรดาผลงานของเขาทั้งหมด ผลงานที่เป็นที่รู้จักคือ "Le Misanthrope" ("ผู้เกลียดชังมนุษย์"), "L'École des Femmes" ("โรงเรียนสำหรับภรรยา"), "Tartuffe ou L'Imposteur" ("ตาร์ตุฟหรือผู้แอบอ้าง"), "L'Avare" ("คนตระหนี่"), "Le Malade Imaginaire" ("ผู้ป่วยโรคอุปาทาน") และ "Le Bourgeois Gentilhomme" ("สุภาพบุรุษชนชั้นกลาง")
ภาษาตอว์

ภาษาตอว์ (Tawr language) หรือ ภาษาตอร์ มีผู้พูดในพม่าทั้งสิ้น 700 คน ใน พ.ศ. 2539 พบในบริเวณพะล่าน ฮ่าค่า และทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
ดัตช์ แมนเทล

เวย์น เมอริซ เควน (Wayne Maurice Keown; 29 พฤศจิกายน ค.ศ. 1949) เป็นผู้จัดการและอดีตนักมวยปล้ำอาชีพชาวอเมริกันในชื่อที่รู้จักกันดี เซบ โคลเตอร์ (Zeb Colter) หรือชื่อเดิม ดัตช์ แมนเทล (Dutch Mantel) อดีตนักมวยปล้ำและผู้จัดการส่วนตัวสังกัดWWE เป็นอดีตผู้จัดการให้กับเดอะเรียลอเมริกันส์ (แจ็ก สแวกเกอร์ และซีซาโร) และอัลเบร์โต เดล รีโอ ปัจจุบันได้ออกจาก WWE แล้ว
สมเด็จพระราชินีนาถอันนาแห่งโปแลนด์

สมเด็จพระราชินีนาถอันนาแห่งโปแลนด์ 18 ตุลาคม 1523 - 9 กันยายน 1596) ทรงเป็นสมเด็จพระราชินีนาถแห่งราชอาณาจักรโปแลนด์ พระองค์เป็นพระราชธิดาในพระเจ้าซิกมุนด์ที่ 1 แห่งโปแลนด์กับสมเด็จพระราชินีโบนา ฟอร์ซา พระองค์ทรงอภิเษกสมรสกับอิชต์วาน บาโตรี พระองค์ทรงได้รับเลือกให้เป็นพระมหากษัตริย์แห่งเครือจักรภพโปแลนด์-ลิทัวเนีย และต่อมาพระองค์ก็ทรงสละราชบัลลังก์ให้พระราชสวามี
ช่วงชีวิต

คำว่า ช่วงชีวิต  บางครั้งใช้เป็นไวพจน์ของ "ความคาดหมายการคงชีพ" (life expectancy) ในทางประชากรศาสตร์ อย่างไรก็ดี คำว่า "ช่วงชีวิต" บางครั้งใช้หมายความถึงเฉพาะสมาชิกประชากรที่มีอายุยืนเป็นพิเศษ ขณะที่ "ความคาดหมายการคงชีพ" นิยามทางสถิติว่าเป็นจำนวนปีโดยเฉลี่ยที่เหลืออยู่ ณ อายุใด ๆ เสมอ ตัวอย่างเช่น ความคาดหมายการคงชีพตั้งแต่เกิดของประชากรเท่ากับอายุเฉลี่ยเมื่อตายของประชากรทั้งหมดที่เกิดในปีเดียวกัน (ในกรณีกลุ่มร่วมรุ่น)
ความคาดหมายการคงชีพปัจจุบัน.
มีหลายปัจจัยมีผลต่อการมีอายุยืนของแต่ละคน ปัจจัยที่มีนัยสำคัญในการคาดหมายคงชีพประกอบด้วย เพศ พันธุกรรม การเข้าถึงสาธารณสุข อนามัย การควบคุมอาหาร สารอาหาร การออกกำลังกาย รูปแบบการใช้ชีวิต และอัตราอาชญากรรม ด้านล่างเป็นรายการความคาดหมายการคงชีพในประเทศต่าง ๆ
ปัจจัยหลัก.
พันธุกรรม.
เซลล์ไลน์ลิมโฟบลาสโตอิดที่ได้จากตัวอย่างเลือดของผู้มีอายุยืนยาวมีกิจกรรมของโปรตีน PARP (โพลี-ADP-ริโบสโพลีเมอเรส) สูงขึ้นมากเมื่อเทียบกับเซลล์ไลน์ที่ได้จากคนอายุน้อยกว่า (20 ถึง 70 ปี) เซลล์ลิมโฟไซต์ของผู้มีอายุยืนมีลักษณะที่เป็นลักษณะของเซลล์ในคนอายุน้อย เช่น ความสามารถในการเริ่มกลไกการฟื้นฟูหลังจากย่อยุดออกซิเดชั่นที่เกิดความเสียหายต่อ DNA จาก H2O2 เช่นเดียวกับการแสดงออกของยีน PARP
การศึกษาคู่แฝดแสดงให้เห็นว่า ประมาณ 20–30% ของความแตกต่างในอายุขัยของมนุษย์อาจเกี่ยวข้องกับพันธุกรรม ส่วนที่เหลือเกี่ยวข้องกับพฤติกรรมส่วนบุคคลและปัจจัยด้านสิ่งแวดล้อมที่สามารถเปลี่ยนแปลงได้ แม้ว่าจะมีการค้นพบยีนหลายร้อยตัวที่เกี่ยวข้องกับอายุยืนยาวในฐานข้อมูลของการแปรผันทางพันธุกรรมของมนุษย์ที่จัดทำขึ้นในสหรัฐ, เบลเยียม และสหราชอาณาจักร แต่ยังสามารถอธิบายเพียงส่วนน้อยของอัตราการถ่ายทอดทางพันธุกรรมเท่านั้น
รูปแบบชีวิต.
อายุยืนยาวเป็นลักษณะที่สามารถปรับเปลี่ยนได้ง่าย และลักษณะเหล่านี้ตอบสนองต่อสภาวะแวดล้อมที่เป็นรูปธรรมและความหลากหลายในทางกายภาพ การออกกำลังกาย นิสัยการกิน สภาพความเป็นอยู่ รวมถึงการปฏิสัมพันธ์ทางเภสัชกรรมและอาหาร การศึกษาที่ดำเนินการในปี 2012 พบว่า แม้แต่การออกกำลังกายเพียงเล็กน้อยในเวลาว่างก็สามารถเพิ่มอายุขัยได้ถึง 4.5 ปี
เส้นทางทางชีววิทยา.
เส้นทางทางชีววิทยาที่ได้รับการศึกษาอย่างดีสี่เส้นทางซึ่งทราบกันดีว่าควบคุมการแก่และการปรับระดับซึ่งแสดงให้เห็นว่ามีผลต่ออายุขัย ได้แก่ อินซูลิน/IGF-1, เป้าหมายของราพามัยซิน (mTOR), คินาสที่เปิดใช้โปรตีนคินาส (AMPK) และซิรตูอิน
1 E-2 m

สำหรับการเปรียบเทียบอันดับของขนาด  หน้านี้เป็นเป็นรายชื่อความยาวที่อยู่ระหว่าง 1 ซม. และ 10 ซม. (10-2 ม. และ -1 ม.)
1 E-3 m|ความยาวน้อยกว่า 1 เซนติเมตร
การเปลี่ยนหน่วย.
1 ซม. เท่ากับ:
ธรรมชาติ.
1 E-1 m|ความยาวมากกว่า 1 เซนติเมตร
1 E+16 m²

1 E+16 m² เป็นอันดับของขนาดของสิ่งที่มีพื้นที่ระหว่าง 10,000 ถึง 100,000 ล้านตารางกิโลเมตร
พื้นที่ขนาดน้อยกว่า 1 หมึ่นล้านตารางกิโลเมตร
ตัวอย่าง.
พื้นที่ขนาดมากกว่า 1 แสนล้านตารางกิโลเมตร
ทำเนียบมาตีญง

ทำเนียบมาตีญง หรือ ออแตลเดอมาตีญง  ตั้งอยู่เลขที่ 57 ถนนรูเดอวาแรน ในเขตที่ 7 ของปารีส เป็นที่ทำการของรัฐบาล (ทำเนียบรัฐบาล) นายกรัฐมนตรีของสาธารณรัฐฝรั่งเศสใช้ที่นี่เป็นที่ทำงานตั้งแต่ค.ศ. 1935 เป็นต้นมา สถานที่แห่งนี้เคยเป็น"คฤหาสน์ส่วนบุคคล " ในสมัยคริสต์ศตวรรษที่ 18 เพื่อสร้างเป็นบ้านพักของคหบดีตระกูลมงมอร็องซี (Maison de Montmorency) ซึ่งต่อมาภายหลักถูกริบและเปลี่ยนกรรมสิทธิ์ไปหลายตระกูล จนกระทั่งถูกขายให้เป็นทรัพย์สินของรัฐเมื่อ ค.ศ. 1922 ตัวอาคารถูกห้อมล้อมด้วยสวนขนาดใหญ่โดยรอบ
นอกจากนี้คำว่า มาตีญง มักจะเรียกอย่างสั้น ๆ ในภาษาพูดหรือภาษาเขียนโดยสื่อมวลชนเพื่อต้องการสื่อถึงนายกรัฐมนตรี 
เจ้าบ้าน (ประจำตำแหน่ง) คนปัจจุบัน ได้แก่ ฌ็อง กัสเต็กซ์ นายกรัฐมนตรี ดำรงตำแหน่งตั้งแต่ 3 กรกฎาคม พ.ศ. 2563
ทำเนียบมาตีญงได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1923
การดลจำเพาะ

การดลจำเพาะ  (ปกติใช้ตัวย่อ "I"sp) เป็นวิธีที่จะอธิบายถึงประสิทธิภาพของจรวดและเครื่องยนต์ไอพ่น มันหมายถึงแรงส่วนที่เกี่ยวกับปริมาณของเชื้อเพลิงจรวดที่ใช้ต่อหน่วยเวลา ถ้า "จำนวน" ของเชื้อเพลิงจรวดถูกกำหนดให้อยู่ในเทอมของมวล (เช่นในหน่วย กิโลกรัม) แล้วแรงดลจำเพาะจะมีหน่วยของความเร็ว ถ้ามันถูกกำหนดในเทอมของน้ำหนัก (เช่นในหน่วย กิโลกรัมแรง (kiloponds)), แล้วแรงดลจำเพาะจะมีหน่วยของเวลา การแปลงค่าคงที่ระหว่างสองเวอร์ชันของแรงดลจำเพาะคือค่า ความเร่งโน้มถ่วงมาตรฐาน เมื่อแรงดลจำเพาะมีค่าสูงขึ้น, อัตราการไหลของเชื้อเพลิงที่ลดลงเป็นสิ่งจำเป็นสำหรับแรงผลักดันที่กำหนด และในกรณีของจรวดที่เชื้อเพลิงจรวดปริมาณที่น้อยกว่าเป็นสิ่งจำเป็นสำหรับการกำหนดค่าให้เดลต้า-V ต่อสมการจรวดของซีออลคอฟสกี
ดูเพิ่ม.
<templatestyles src="Div col/styles.css"/>
1 E+17 m²

1 E+17 m² เป็นอันดับของขนาดของสิ่งที่มีพื้นที่ระหว่าง 100,000 ถึง 1,000,000 ล้านตารางกิโลเมตร
พื้นที่ขนาดน้อยกว่า 1 แสนล้านตารางกิโลเมตร
ตัวอย่าง.
พื้นที่ขนาดมากกว่า 1 ล้านล้านตารางกิโลเมตร
วอลเลย์บอลเวิลด์กรังด์ปรีซ์ 2002

วอลเลย์บอลเวิลด์กรังด์ปรีซ์ 2002 เป็นการแข่งขันวอลเลย์บอลหญิง จำนวน 8 ทีม เริ่มทำการแข่งขันตั้งแต่วันที่ 12 กรกฎาคม ถึง 4 สิงหาคม พ.ศ. 2545 โดยสนามแข่งขันรอบสุดท้าย คือ ฮ่องกง โคลิเซียม, เขตปกครองพิเศษฮ่องกง
โดยวอลเลย์บอลหญิงทีมชาติไทยได้เข้าร่วมการแข่งขันเป็นครั้งแรก จากการคว้าที่ 3 วอลเลย์บอลหญิงชิงแชมป์เอเชีย 2001 และการเอาชนะบราซิลได้ ในการแข่งขันกีฬามหาวิทยาลัยโลก 2001
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วอลเลย์บอลเวิลด์กรังด์ปรีซ์ 2003

วอลเลย์บอลเวิลด์กรังด์ปรีซ์ 2003 เป็นการแข่งขันวอลเลย์บอลหญิง จำนวน 12 ทีม เริ่มทำการแข่งขันตั้งแต่วันที่ 21 กรกฎาคม ถึง 3 สิงหาคม พ.ศ. 2546 โดยสนามแข่งขันรอบสุดท้าย คือ อานดรีอา, อิตาลี
รอบสุดท้าย.
อันดับการแข่งขัน.
<templatestyles src="Col-begin/styles.css"/>
รางวัลรายบุคคล.
<templatestyles src="Col-begin/styles.css"/>
พระตำหนักเกาะสีชัง

ประวัติ.
พระตำหนักเกาะสีชังเป็นพระตำหนักที่ประทับในฤดูร้อนโดยก่อสร้างในสมัยรัชกาลที่4โดยใช้เป็นสถานที่พักผ่อนอิริยาบถต่อมาในสมัยรัชกาลที่5พระองค์ก็มีพระราชดำริที่จะบูรณะพระตำหนักหลังนี้เพื่อเป็นสถานที่ในการฟื้นฟูพระวรกายของพระองค์และพระบรมวงศานุวงศ์โดยบางวโรกาสจะใช้ในการปรึกษาข้อราชการกับเสนาอำมาตย์
หมู่พระตำหนัก.
โดยมีพระตำหนักต่างๆดังนี้
ปัจจุบันพระตำหนักเกาะสีชังเป็นส่วนหนึ่งของพระจุฑาธุชราชฐาน